Franklin (animaatiosarja)

Franklin on Nelvanan tuottama kanadalainen animaatiosarja. Se perustuu kanadalaisen kirjailija Paulette Bourgeoisin kirjoittamaan ja kuvittaja Brenda Clarkin kuvittamaan samannimiseen lastenkirjasarjaan. Sarja kertoo Franklin-nimisestä kilpikonnasta ja hänen ystävistään, jotka asuvat kuvitteellisessa Puumaan (, joskus suomennettu Metsäkyläksi) kylässä. Sarjan edetessä Franklin oppii muun muassa kellonajoista ja liikennesäännöistä. Franklin pääsee myös eroon pimeänpelosta ja näyttämökauhusta. Franklinin kotikylässä olevia keskeisiä paikkoja ovat muun muassa koulu, kirjasto, kaupat, jäätelöbaari sekä Franklinin puumaja.

Sarjaa tehtiin kuuden tuotantokauden verran.

Sarjan hahmoja 
Listassa on vain osa sarjassa esiintyvistä hahmoista:

 Franklin Kilpikonna (), sarjan päähahmo. Franklin on kouluikäinen kilpikonna, joka käy ystäviensä kanssa koulua kotikylässään. Franklinilla on sininen pehmolelukoira Sami () sekä lemmikkikultakala Kultsi (). Franklin pitää jalkapallon ja pesäpallon pelaamisesta ja on luonteeltaan oikeudenmukainen ja rehellinen. Hänellä on aina päässään punainen lippalakki ja kaulassaan punainen kaulahuivi. Franklin vanhempineen asuvat iglun muotoisessa pyöreässä talossa. Franklinilla ja hänen vanhemmillaan ei ole sänkyä, vaan he nukkuvat lattialla kilpensä sisällä.
 Nalle (), Franklinin paras ystävä. Hän on luonteeltaan ystävällinen ja uskollinen ja hän pitää ruoasta. Nallen äiti toimii kylän tohtorina ja myöhemmin Nalle saa myös pikkusiskon.
 Majava () on luonteeltaan määräilevä ja joskus mahtaileva, mutta pohjimmiltaan hyväntahtoinen. Majava myös usein pelaa jalka- ja pesäpalloa Franklinin seurueen kanssa.
 Hanhi () on luonteeltaan ujo ja hieman pelokas. Hän on myös taitava sukeltamaan.
 Etana () on toinen Franklinin hyvä ystävä. Etana ei pysty liikkumaan nopeasti, joten hänen täytyy yleensä kulkea Franklinin kilven päällä.
 Kani () on luonteeltaan veikeä ja joskus hupsu. Hän on myös luokkansa paras hyppääjä.
 Saukko ()
 Kettu () on luonteeltaan ovela ja hieman huimapää. Kettu on Kanin kanssa parhaita ystäviä. Kettu on myös jonkinmoinen nikkari, sillä hänen isänsä toimii korjaajana. Ketun isä ajaa myös kylän koulubussia.
 Mäyrä () on luonteltaan ujo ja kiltti. Hänellä on CP-vamma ja tarvitsee kävelykeppejä kävelemiseen.
 Herra Kilpikonna (), Franklinin isä. 
 Rouva Kilpikonna (), Franklinin äiti.
 Harriet Kilpikonna (), Franklinin pikkusisko, joka tulee mukaan sarjaan viidennellä tuotantokaudella. Hän syntyy elokuvassa Franklin ja vihreä ritari. Hahmo on nimetty maailman vanhimman kilpikonnan Harrietin mukaan.
 Mummi Kilpikonna (), Franklinin mummi.
 Vaari Kilpikonna (Grandfather Turtle), Franklinin vaari.
 Herra Myyrä (), myyrävanhus, jonka kanssa Franklin joskus keskustelee.
 Herra Pöllö (), Franklinin kotikylän koulun opettaja, luonteeltaan ymmärtäväinen, lempeä ja reilu.
 Rouva Piisami ()
 Pesukarhu ()
 Skunkki ()
 Neiti Koala (), Franklinin koulun sijaisopettaja, joka esiintyy elokuvassa Franklin palaa kouluun.

Jaksot 
Ainakin neljä ensimmäistä tuotantokautta on esitetty Suomessa muutamaan otteeseen YLE TV2:lla, vuosina 1999–2000, 2001–2003 ja viimeisen kerran kesällä 2006. Sarjan jaksoja on julkaistu Suomessakin myös DVD:lle.

Suomenkielinen tuotanto 

 tuotanto: Yleisradio
 ohjaus: Tarja Hilli
 suomennos: Tarja Hilli (kaudet 1–2), Anne Nádasi (kaudet 3–4)
 tunnuslaulu: "Hei, hei, Franklin!", esittäjä Riki Sorsa
 tunnuslaulun suomennos: Kirsti Luova
 tunnuslaulun miksaus: Antti Kukkavuori, Reetta Lehto
 äänitys ja miksaus: Veijo Lehti
 toimittajat: Virve Schroderus, Nina Aladin

Ääninäyttelijät

Elokuvat 
Franklinista on tehty neljä elokuvaa:
{| class="wikitable"
! Suomeksi
! Englanniksi
! Vuosi
|-
| Franklin ja vihreä ritari || Franklin and the Green Knight || 2000
|-
| Franklinin taikajoulu || Franklin's Magic Christmas || 2001
|-
| Franklin palaa kouluun || Back to School with Franklin || 2003
|-
| Franklin ja Kilpikonnajärven aarre || Franklin and the Turtle Lake Treasure || 2006
|}Franklinin taikajoulu esitettiin YLE TV2:lla 22.12.2004.Franklin ja Kilpikonnajärven aarre esitettiin Ruutu+ Lapset 3.3.2015, 5.3.2015, 9.3.2015, 17.3.2015, 24.3.2015, 30.3.2015, 3.4.2015, 7.4.2015, 13.6.2015 ja 14.6.2015.

 Vuoden 2011 sarja 
Franklinista julkaistiin vuodesta 2011 alkaen uutta, tietokoneanimoitua sarjaa Franklin ja ystävät ().

 Lähteet  

 Aiheesta muualla 
 Treehouse - Franklin  
 Yle Areena - Franklin ja ystävät 
 Sarjan jaksot (Kausi 1), youtube.com (käyttäjä Treehouse Direct) 
 Sarjan jaksot (Kausi 2), youtube.com (käyttäjä Treehouse Direct) 
 Sarjan jaksot (Kausi 3), youtube.com (käyttäjä Treehouse Direct) 
 Sarjan jaksot (Kausi 4), youtube.com'' (käyttäjä Treehouse Direct) 

1990-luvun piirrossarjat
Kanadalaiset televisiosarjat
Kirjoihin perustuvat televisiosarjat
Kuvitteelliset matelijat
Familyn televisio-ohjelmat
Treehouse TV:n televisio-ohjelmat